คือผมเป็นเกลื่อนที่หลัง ไปซื้อยามาแบบทาและแบบกิน ยาแบบกินที่มี ketoconazole 200mg ผมลองอ่านในอินเตอร์เน็ตดูเลยรู้ว่ายาตัวนี้อันตราย ผมเลยไม่กล้ากินเลยอยากถามว่ามียาแบบกินตัวไหนแนะนำบ้างใหมคับ หรือว่าจะรักษาแบบใหนดีคับ ขอบคับ
สวัสดีค่ะ โรคเกลื้อน เป็นโรคติดเชื้อราที่ผิวหนังชนิดหนึ่ง ชื่อ มาลาสซีเซีย (Malassezia) ทั้งนี้ โดยปกติผิวของคนเรา จะมีเชื้อราชนิดนี้อยู่แล้ว แต่เมื่อมีเชื้อมากกว่าปกติ ก็จะทำให้เกิดอาการได้ ลักษณะคือจะเห็นผิวหนังเป็นขุย หรือเห็นเป็นผื่นดวงๆ แบบแบนราบ ซึ่งอาจเป็นสีขาว ชมพู แดง หรือน้ำตาลก็ได้ มักไม่ค่อยคัน การรักษาคือการทายาฆ่าเชื้อรา เช่น โคลไตรมาโซล ครีม (clotrimazole) ไมโครนาโซล (miconazole) เป็นต้น โดยทาวันละ 2 ครั้ง ต่อเนื่อง 1-4 สัปดาห์ นอกจากนี้ ก็พยายามอย่าให้เหงื่อออกมาก หากอากาศร้อน ก็ควรอาบน้ำบ่อยๆ สวมเสื้อผ้าที่ระบายอากาศได้ดี ไม่รัดแน่นเกินไป หลีกเลี่ยงการโดนแสงแดดที่แรง เนื่องจากจะกระตุ้นให้อาการแย่ลงและเห็นเกลื้อนชัดขึ้นดังนั้น หากได้รับการวินิจฉัยแล้วว่าเป็นเกลื้อน ก็ให้เริ่มรักษาโดยการใช้ยาแบบทาก่อนค่ะ หากอาการไม่ดีขึ้น จึงควรกลับไปพบแพทย์ เพื่อพิจารณาให้ยาแบบรับประทานค่ะ ซึ่งยา ketoconazole นั้น หากทานอย่างถูกต้อง ไม่มีข้อห้ามในการทานยา (เช่น มีโรคตับอยู่ หรือแพ้ยาชนิดนี้) ก็ไม่ได้อันตรายอะไรค่ะ